लंदन. एक ब्रिटिश मुस्लिम फैमिली को अमेरिकी अफसरों द्वारा डिज्नीलैंड की फ्लाइट पर चढ़ने से रोकने का मामला तूल पकड़ने लगा है। ब्रिटेन की एक अपोजिशन लीडर द्वारा यह मामला उठाने के बाद अब कैमरन सरकार घटना की जांच करने जा रही है।
क्या है मामला?
- पिछले दिनों ब्रिटेन की एक मुस्लिम फैमिली के नौ लोग छुट्टियां मनाने अमेरिका जा रहे थे। उनका प्लान डिज्नीलैंड देखने का था।
- लंदन के करीब गैटिवक एयरपोर्ट पर अमेरिकी सिक्युरिटी एजेंसी के अफसरों ने फैमिली को लॉस एंजिलिस जाने वाली फ्लाइट पर चढ़ने से रोक दिया।
- ‘द गार्डियन’ अखबार के मुताबिक, फैमिली को इसकी कोई वजह भी नहीं बताई गई।
अब क्या हो रहा है?
- ब्रिटेन की लेबर पार्टी की सांसद स्टेला क्रेसी ने इस घटना पर कड़ा एतराज जताया। मुस्लिम फैमिली स्टेला की ही कॉन्सिटीट्यून्सी में रहती है।
- स्टेला ने प्राइम मिनिस्टर डेविड कैमरन को लेटर लिखकर मामले में अमेरिका से सफाई मांगने की अपील की। उन्होंने कहा कि यह ब्रिटेन के मुसलमानों से भेदभाव है।
- कैमरन सरकार ने इस अपील को स्वीकार करते हुए कहा कि वह अमेरिका से इस बारे में सफाई मांगेंगे।
- अमेरिकी एम्बेसी ने इस मामले पर कुछ भी कहने से इनकार कर दिया।
ये मसला क्यों बड़ा हो गया?
पिछले दिनों अमेरिका की रिपब्लिकन पार्टी से प्रेसिडेंशियल कैंडिडेट की दौड़ में आगे चल रहे डोनाल्ड ट्रम्प ने मुसलमानों को लेकर बेहद आपत्तिजनक बयान दिया था। ट्रम्प ने कहा था कि अमेरिका में मुसलमानों की एंट्री पर पूरी तरह बैन लगा देना चाहिए। अब ब्रिटिश अखबार अमेरिकी अफसरों की इस हरकत को इसी बयान से जोड़कर देख रहे हैं।
आगे की स्लाइड में देखें फोटो...
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva